*APSTIPRINĀTS:*

*ar iepirkuma komisijas 2023.gada 22.marta*

*sēdes protokolu Nr.2*

**VAS „Latvijas dzelzceļš”**

**sarunu procedūras ar publikāciju**

**„Dzelzceļa luksoforu, gaismas diožu sistēmu,**

**to piederumu un rezerves daļu piegāde”**

(turpmāk – sarunu procedūra)

**Skaidrojums Nr.1**

|  |  |  |
| --- | --- | --- |
| **Nr.**  **p.k.** | ***Jautājums*** | ***Atbilde*** |
| 1. | Vai ir iespējams piedalīties konkursā kopā ar partneri no ES valstīm?  Vai vidējais gada apgrozījums tiek iekļauts kopējā rādītājā saskaņā ar p.4.2 noteikumu? Kādiem dokumentiem ir jābūt pieliktiem klāt Pieteikumam šajā gadījumā? | Skaidrojam, ka gadījumā, ja ieinteresētais piegādātājs vēlas piedalīties sarunu procedūrā, taču pats nevar izpildīt visas sarunu procedūras nolikumā noteiktās kvalifikācijas prasības, tas drīkst apvienoties ar citu juridisku personu un piedalīties sarunu procedūrā kā personālsabiedrība vai personu apvienība, vai balstīties uz cita komersanta – norādītās personas iespējām.  Vēršam uzmanību, ka tādā gadījumā papildus nolikumā norādītajam pretendenta pienākums ir pierādīt pasūtītājam tā statusu, proti, iesniedzama šādu informāciju saturoša dokumentācija:   * piegādātāju apvienības vienošanās par personālsabiedrības reģistrēšanu iepirkuma līguma izpildei, ja piegādātāju apvienībai kā pretendentam tiks piešķirtas tiesības slēgt iepirkuma līgumu; * visu personu, kas iekļautas piegādātāju apvienībā vai personālsabiedrībā, parakstīts sabiedrības līgums un/vai vienošanās, protokols vai cits dokuments, kurā jābūt norādītam katras personas atbildības apjomam un lomu sadalījumam, t.i., kādu daļu no iepirkuma līguma izpildīs katrs piegādātāju apvienības dalībnieks vai personālsabiedrības biedrs, kā arī kurš piegādātāju apvienības dalībnieks vai personālsabiedrības biedrs ir pilnvarots pārstāvēt piegādātāju apvienību vai personālsabiedrību piedāvājuma iesniegšanai un iepirkuma līguma slēgšanai.   Vienlaikus skaidrojam, ja pretendents ir piegādātāju apvienība, personālsabiedrība vai pretendents balstās uz norādītās personas iespējām, tad piegādātāju apvienības vai personālsabiedrības biedru, vai pretendenta un norādītās personas kopējam gada vidējam neto finanšu apgrozījumam jāatbilst nolikuma 4.2.punkta prasībā noteiktajam apjomam un termiņam.  Ja pretendents balstās uz norādītās personas finansiālajām iespējām, pretendentam ir jāiesniedz informācija par personu, uz kuru iespējām pretendents balstās un ir jāpierāda, ka viņa rīcībā būs nepieciešamie resursi, iesniedzot norādītās personas apliecinājumu vai vienošanos par sadarbību iepirkuma līguma izpildē un solidāru atbildību.  Lūdzam skatīt arī sarunu procedūras Grozījumus Nr.1. |
| 2. | Jautājums par tehnisko specifikāciju:  p.1.1 Vai pamats ir nocinkots vai tikai nogruntēts? | Skaidrojam, ka atbilstoši sarunu procedūras nolikuma Tehniskās specifikācijas 1.1.punktam lēcu 2-zīmju pundurluksofors jāpiegādā ar cinkotu 1.tipa pamatu. |
| 3. | Jautājums par tehnisko specifikāciju:  p.1.6 Ja luksofora gaismas diožu galviņa “ЛЦ” ir priekš dzelzsbetona balstiem, tad kāpēc stiprinājuma elementiem ir jābūt priekš metāliskiem balstiem? | Skaidrojam, ka iepirkuma ietvaros jāpiegādā lēcu 4-zīmju luksofora galva ar aicinājuma signālu, rasējums 17026-00-00, Л-44П (bez masta), kopā ar stiprinājuma elementiem uzstādīšanai uz metāla masta un universālo kabeļu uzmavu UPM-24-1 (УПМ-24-І), ТУ 32ЦШ2017-94.  Lūdzam skatīt arī sarunu procedūras Grozījumus Nr.1. |
| 4. | Jautājums par tehnisko specifikāciju:  p.1.10 Vai ir iespējams piedāvāt luksoforu analogus no citiem ražotājiem saskaņā ar rasējumu 14709-00-00? | Skaidrojam, ka sarunu procedūras nolikuma Tehniskā specifikācija paredz gājēju pārejas signalizācijas vēstījuma luksoforu (rasējums 17897-00-00-01, ТУ 32 ЦШ 2060-97, УХЛ1, darba strāva – DC) piegādi. Analogu piegāde nav iespējama. |
| 5. | Jautājums par tehnisko specifikāciju:  p. 3.1., p. 3.2. Vai ir iespējams piedāvāt gaismas diožu galviņas analogus no citiem ražotājiem (HKMP un citiem)? | Skaidrojam, ka ir pieļaujams piedāvāt gaismas diožu galviņu pārbrauktuves luksoforiem (sarunu procedūras nolikuma Tehniskās specifikācijas 3.1. un 3.2.punkts) analogus.  Vienlaikus vēršam uzmanību, ka piedāvājamiem analogiem jābūt ar identiskiem parametriem (elektriskie parametri, izmēri, stiprinājumi u.c.). |
| 6. | Jautājums par tehnisko specifikāciju:  p. 3.13. Vai ir iespējams piedāvāt analogu ССК-160-К-02 (sarkana)? | Skaidrojam, ka sarunu procedūras nolikuma Tehniskā specifikācija paredz pundurluksoforu sarkano gaismdiožu optisko sistēmu НКМР.676636.085 ТУ (rasējuma numurs НКМР.676636.086-01) piegādi. Analogu piegāde nav iespējama. |
| 7. | Jautājums par tehnisko specifikāciju:  p. 3.14. Vai alfabēta maršruta rādītājs ir tikai ar apzīmējuma E iespēju? | Skaidrojam, ka pasūtāmie maršruta rādītāji paredzēti pielietošanai uz elektrificētiem Latvijas dzelzceļa iecirkņiem un tiem jānodrošina tikai viena rādījuma padošana – ar apzīmējumu „E”. |
| 8. | Sakarā ar lielo iepirkuma apjomu un īstermiņa dēļ ražotāji un piegādātāji nevar savlaicīgi sniegt informāciju, SIA „X” lūdz pārcelt priekšlikumu nodošanas termiņu minētajai procedūrai. | Lūdzam skatīt sarunu procedūras Grozījumus Nr.1. |